মাদ্রাসার সুপার মো. রাকিবুল ইসলাম জানান, আজ বুধবার সকাল পৌণে ৯টার দিকে কাশে বেঞ্চে বসা নিয়ে সহপাঠি মনোয়ার হোসেনের ও ইমরান হোসেনের সঙ্গে কথা কাটাকাটি হয় মিরাজের। এক পর্যায়ে তাদের মধ্যে হাতাহাতির ঘটনা ঘটে। এসময় মনোয়ার হোসেন চোখে আঘাত পায়। পরে মনোয়ার হোসেন ক্ষিপ্ত হয়ে তার ব্যাগ থেকে চাকু বের করে মিরাজকে বুকের বাম পাশে আঘাত করে। এসময় সহপাঠিরা তাকে ধরে সুপারের কক্ষে নিয়ে যায়। পরে তাকে পুলিশে দেয়া হয়। গুরুত্বর আহত মিরাজকে উদ্ধার করে গাজীপুরের শহীদ তাজউদ্দীন আহমদ মেডিকেল কলেজ হাসপাতালে নিলে কর্তব্যরত চিকিৎসক তাকে মৃত ঘোষণা করেন।